# Dr. Dre

### Από τη Βικιπαίδεια, την ελεύθερη εγκυκλοπαίδεια

Ο ράππερ, παραγωγός Dr. Dre (κανονικό όνομα Andre Romel Young, γενν. στις 18 Φεβρουάριου 1965), έκανε τα πρώτα του μουσικά βήματα στις αρχές της δεκαετίας του ’80 με τους The World Class Wreckin' Crew στις underground σκηνές του Λος Άντζελες. Το 1986 γνώρισε τον Ice Cube με τον οποίο έγραφαν κομμάτια για την Ruthless Records (του πρώην έμπορου ναρκωτικών, Eazy-E). Ο Eazy εκείνη τη περίοδο προσπαθούσε να προβάλλει το κομμάτι Boyz ‘n Da Hood. Η δισκογραφική εταιρία τον αγνόησε.

Το 1986 ο Eazy μαζί με τον Dre, τον Ice Cube και τους δυο παραγωγούς MC Ren και DJ Yella δημιούργησαν τους θρυλικούς N.W.A. (Niggaz With Attitude), ένα απ’τα πρώτα gangsta rap συγκροτήματα και πρώτο στη Δυτική Ακτή των ΗΠΑ. Κυκλοφόρησαν το πρώτο τους album Straight Outta Compton το 1987, το οποίο γνώρισε τεράστια επιτυχία, ωστόσο δέχτηκε σκληρή κριτική από τον τύπο για το λεξιλόγιο που χρησιμοποιούσαν στα τραγούδια τους. Δέχτηκαν μάλιστα και αυστηρή προειδοποίηση από το F.B.I.

Το 1989 από το group αποχωρεί ο Ice Cube που έμεινε δυσαρεστημένος από την οικονομική διαχείριση του σχήματος. Η μουσική πλέον εξαρτιόταν αποκλειστικά από τον Dre ο οποίος στα δύο επόμενα albums 100 Miles And Runnin' και Efil4zaggin δημιούργησε ένα βαρύ underground στιλ που χάρισε στους N.W.A την πρωτιά στα charts. Τη στιγμή όμως που οι N.W.A ήταν στο αποκορύφωμα της καριέρας τους, o Dre σκεφτόταν την αποχώρηση, και μια σόλο καριέρα.

Και αυτό έκανε, το 1991 μετακόμισε στη δισκογραφική εταιρία Death Row Records του Suge Knight. Στη συνέχεια το 1992 κυκλοφόρησε το πρώτο του προσωπικό single Deep Cover. Δεν ήταν μόνο το ντεμπούτο του καινούριου στυλ στο μουσικό στερέωμα, το G-Funk (gangsta funk) άλλα και γνωριμία με τον πολύ καλό φίλο και συνεργάτη στο μέλλον, τον Snoop Dogg. Το album με το οποίο ντεμπουτάρει στη σόλο καριέρα του είναι το The Chronic, ένα από τα καλύτερα albums όλων των εποχών, με φανταστικούς G-Funk ρυθμούς που χαρακτηρίζεται από αργά beats και δυνατή γραμμή μπάσων. O Dr. Dre ανέλαβε την παραγωγή όλω των κομματιών του δίσκου. Οι μεγάλες επιτυχίες από το πρώτο του άλμπουμ είναι αναμφισβήτητα Nuthin’ but a G thang, Dre Day και Let me Ride. Ο δίσκος έγινε σε σύντομο χρονικό διάστημα πλατινένιος.

Το 1992 ήρθε η στιγμή ο Dre να δείξει τις ικανότητες του και ως παραγωγός στο πρώτο album του καλού του φίλου Snoop Dogg το Doggystyle. Ο δίσκος αυτός γνώρισε τεράστια επιτυχία και αναγνωρίστηκε όχι μόνο από τους λάτρεις της ραπ μουσικής. Το κομμάτια όπως Gin and Juice, Who am I είναι μερικά από τα δείγματα της ευφυΐας του Dr. Dre στη παραγωγή της ραπ μουσικής. Στα επόμενα τέσσερα χρόνια ο καλλιτέχνης από το Compton της California ασχολήθηκε πλέον πολύ σοβαρά με τη παραγωγή δίσκων άλλων μουσικών και με τη προώθηση της δικιάς του πατέντας του G-Funk.

Το 1996 οι σχέσεις του με την Death Row Records χάλασαν. Ο Dre έκανε το μεγάλο βήμα και ίδρυσε τη δικιά του δισκογραφική εταιρία, την Aftermath, μία από τις μεγαλύτερες και πιο κερδοφόρες εταιρίες στη Δυτική Ακτή, η οποία στο μέλλον θα στεγάσει πολλές προσωπικότητες της hip-hop σκηνής όπως ο Eminem, Busta Rhymes, 50 Cent, The Game και πολλοί άλλοι. Εκεί θα κυκλοφορήσει το album Dr. Dre presents με ένα πολύ επιτυχημένο κομμάτι (Been There Done That) και τρία χρόνια αργότερα το 1999 το album 2001 με αρκετές συνεργασίες, όπως για παράδειγμα με τον George Lucas ο οποίος σύνθεσε το intro του album, αλλά και τους Snoop Dogg, X-Zibit, Eminem, Nate Dogg ή Mary J. Blige που βεβαίως δεν έλειψαν από το album.

## [Επεξεργασία] Τα άλμπουμ

- World Class (μαζί με τον DJ Yella) – 1985
- Rapped in Romance (μαζί με τον DJ Yella) – 1986
- N.W.A and the Posse (N.W.A) 1987
- Straight outta Compton (N.W.A) – 1989
- 100 miles and runnin’(N.W.A0 – 1990
- Efil4Zaggin (N.W.A) – 1991
- The Chronic – 1992
- Dr. Dre Presents...The Aftermath – 1996
- Chronic 2001 - 1999
- Detox - 2007

Ανακτήθηκε από "http://el.wikipedia.org../../../d/r/2E/Dr._Dre_1d84.html"

Κατηγορία: Ράππερς

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- العربية
- Български
- Bosanski
- Català
- Česky
- Dansk
- Deutsch
- English
- Español
- Suomi
- Français
- Gàidhlig
- Galego
- עברית
- Magyar
- Italiano
- 日本語
- ქართული
- Nederlands
- ‪Norsk (bokmål)‬
- Polski
- Português
- Русский
- Svenska
- Türkçe